**ΦΥΛΛΟ ΣΥΜΟΡΦΩΣΗΣ – ΤΕΧΝΙΚΕΣ ΠΡΟΔΙΑΓΡΑΦΕΣ**

|  |  |  |  |
| --- | --- | --- | --- |
| **Α/Α** | **ΤΕΧΝΙΚΑ ΧΑΡΑΚΤΗΡΙΣΤΙΚΑ ΠΡΟΜΗΘΕΙΑΣ** |  | **ΑΠΑΝΤΗΣΗ ΠΡΟΜΗΘΕΥΤΗ** |
| **ΑΠΑΙΤΗΣΗ** |
|  |
| 1 | ΚΟΥΒΕΡΤΕΣ ΑΚΡΥΛΙΚΕΣ 160Χ220(500GR) | **ΝΑΙ** |  |
| 2 | ΜΑΞΙΛΑΡΟΘΗΚΕΣ ΑΔΙΑΒΡΟΧΕΣ | **ΝΑΙ** |  |
| 3 | ΣΕΝΤΟΝΙΑ ΛΕΥΚΑ | **ΝΑΙ** |  |
| 4 | ΜΑΞΙΛΑΡΙΑ ΠΛΕΝΟΜΕΝΑ 45Χ65 | **ΝΑΙ** |  |
| 5 | ΜΠΛΟΥΖΕΣ ΧΕΙΡΟΥΡΓΕΙΟΥ ΑΔΙΑΒΡΟΧΕΣ ΠΟΛΛAΠΛΩΝ ΧΡΗΣΕΩΝ ΝΟΥΜΕΡΟ L & XL | **ΝΑΙ** |  |

**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΤΕΧΝΙΚΕΣ ΠΡΟΔΙΑΓΡΑΦΕΣ**

**Α. ΛΕΥΚΟΣ ΙΜΑΤΙΣΜΟΣ:**

**1.Κουβέρτες ακρυλικές:**

Ακρυλικές κουβέρτες, διαστάσεων 1,60cmX2,20m βάρους 2-2,2kg το τεμάχιο, μονής ή διπλής όψης με ρέλι ενίσχυσης, πολυεστερικό μεγάλης αντοχής για να μην ξεφτάει, με κλωστές ραφής ανεξίτηλες όμοια της κουβέρτας ειδικά κατασκευασμένες για Νοσοκομεία και Κλινικές, από άριστης ποιότητας πρωτογενή και όχι ανακυκλωμένη ύλη, μαλακές, ζεστές, ανθεκτικές για πλύση σε ανάλογες θερμοκρασίες για συνθετικές ύλες και ήπιο πρόγραμμα στεγνώματος.

**2. & 3. Σεντόνια & Μαξιλαροθήκες :** Κατασκευασμένα για **Νοσοκομειακή χρήση**, λευκού χρώματος, βάρους 210gr/m2, από ύφασμα άριστης ποιότητας βαμβακερό, από 100% βαμβάκι, πολύ μεγάλης αντοχής στο συχνό πλύσιμο & στις υψηλές θερμοκρασίες, χλωριοποιήσεις, χωρίς συρρίκνωση στην πλύση στο πλυντήριο (**μέγιστο μπάσιμο έως 3%**). Το ύφασμα να είναι καλά εκκοκκισμένο, απαλλαγμένο από ξένες ουσίες, με καθαρό μακρόινο και ομοειδές νήμα, η ύφανσή του να είναι ομαλή, ισόπυκνη, συνεκτική με πυκνότητα κλωστών, αντοχή υφάσματος, απώλεια βάρους & συστολή (όπως ορίζονται στις επίσημες προδιαγραφές υφασμάτων του Υπουργείου Εμπορίου) με ανθεκτικότητα στο σκίσιμο και φθορές (από εφελκυσμό).

ΡΑΦΗ: με γύρισμα (ρεβέρ) 3 εκ. στο πάνω και 1 εκ. κάτω μέρος. **Διαστάσεις για τα σεντόνια**: 165εκ. – 170εκ. \* 260 εκ., **Διαστάσεις για τις μαξιλαροθήκες:** 55εκ \* 75εκ.

**4.Μαξιλάρια αδιάβροχα πλενόμενα**: Το εξωτερικό ύφασμα του μαξιλαριού να είναι κατασκευασμένο από 100% βαμβάκι. Το εσωτερικό του να είναι 100% πολυεστέρας με μικροϊνες (microfiber) και το βάρος του να είναι περίπου 400-500γρ. Να είναι αντι-μικροβιακό, αντιολισθητικό, υποαλλεργικό και υψηλής αντοχής στο πλύσιμο (πλυντήριο) υψηλών θερμοκρασιών, τουλάχιστον 100 πλύσεων και το ύφασμα ειδικής επεξεργασίας βραδύκαυσης,. Διαστάσεις: **45εκ. \* 65εκ.**

**Β. ΠΡΑΣΙΝΟΣ ΙΜΑΤΙΣΜΟΣ ΧΕΙΡΟΥΡΓΕΙΟΥ**

**5.Ρόμπες – Μπλούζες χειρουργείου αδιάβροχες πολλαπλών χρήσεων:**

Μπλούζες χειρουργείου, άριστης ποιότητας, ανθεκτικές, με ενίσχυση από αδιάβροχο φράγμα. Να είναι ειδικά κατασκευασμένες ώστε να αντέχουν σε συχνή χρήση, σε πλύσιμο στους 90°C και αποστείρωση στους 134°C, ανθεκτικές σε συνεχείς χλωριώσεις, με ανεξίτηλες βαφές.

√ Το ύφασμα να είναι ποπλίνα ύφανσης 1/1, απλή, ομαλή, ισόπυκνη, χωρίς λάθη και παραφασάδες. Σύνθεση 50% βαμβάκι -50% πολυέστερας, βάρους 160-180gr/m2, από αρίστης ποιότητας νήματα, με ειδική επεξεργασία προσυρίκνωσης (sanforise), με μέγιστο μπάσιμο στο πλύσιμο 2%. Το ύφασμα να είναι αντιστατικό, υποαλλεργικό και να σιδερώνεται εύκολα. Με anti-pillihg για να μην χνουδιάζει και απελευθερώνει ινίδια στη χρήση του. Οι προσφορές όπου στο ύφασμα θα γίνει επεξεργασία αδιαβροχοποίησης με fluorocarbon (που το κάνει το υδρόφοβο, αιμόφοβο και απωθητικό της σκόνης), θα προτιμηθούν.

√ Η αδιάβροχη ενίσχυση να καλύπτει εξωτερικά όλο το μπροστινό µέρος και το µανίκι, να είναι ύφασμα – φράγμα για υγρά και σωματίδια, κατασκευασμένο από μικροϊνες, αδιάβροχο με αναπνευσιμότητα, με πλέγμα από ίνες άνθρακα που το καθιστούν αντιστατικό. Να καλύπτει τις απαιτήσεις της ΕΝ13795 standard performance .

√ Σχέδιο ραφής ως εξής:

* Η μπλούζα να είναι μακριά (κάτω από το γόνατο, περίπου 130 -135cm), με πλακοραφές στις πλαϊνές ραφές και πολύ καλά στερεώματα στα κορδόνια, το φάρδος να είναι 180cm και το φάρδος της αδιάβροχης ενίσχυσης 65-70cm.
* Τα μανίκια να είναι μακριά ρεγκλάν (58-60cm) για ευκολία στην κίνηση, με ελαστική βαμβακερή μανσέτα τουλάχιστον 10- 12cm, μεγάλης αντοχής, (να μην ξεχειλώνει ούτε να μαζεύει και να σφίγγει τον καρπό).
* Η λαιμόκοψη να είναι στρογγυλή και να υπάρχει εξωτερικά μπροστά, χρωματική ένδειξη μεγέθους από ύφασμα .
* Οι μπλούζες να έχουν αλληλοκαλυπτόμενη πλάτη για την διασφάλιση της άσηπτης τεχνικής, με δέσιμο με κορδόνια αντοχής από το ίδιο ύφασμα ( 2 ζεύγη στο λαιμό και 2 ζεύγη στη μέση).
* Τα πίσω κομμάτια να έχουν εσωτερικό δέσιμο για σταθερότητα και κάλυψη όλης της πλάτης.
* Να διατίθενται σε διαφορετικά μεγέθη (S, M, L, XL, XXL) που θα επιλεγούν από το Νοσοκομείο.

**Δ. ΓΕΝΙΚΟΙ ΟΡΟΙ:**

* + - 1. Να συμπληρωθεί το φύλλο συμμόρφωσης, να υπάρχει αναλυτική περιγραφή της συμμόρφωσης του προσφερόμενου είδους με την τεχνική προδιαγραφή, (όχι μονολεκτικά: «ναι», «όχι», «συμφωνούμε», «υπερκαλύπτουμε») σε κάθε μία από τις παραγράφους των Τεχνικών Προδιαγραφών με την ίδια σειρά και αρίθμηση καθώς και παραπομπή που να πιστοποιεί, την απόλυτη συμφωνία με τις τεχνικές προδιαγραφές της παρούσας Πρόσκλησης.
      2. **Δείγματα:** να κατατεθούν όλων των υπό προμήθεια ειδών εις διπλούν (δείγμα – αντιδείγμα σε κανονικό μέγεθος σύμφωνα με τα οριζόμενα των τεχνικών προδιαγραφών) για να δοκιμαστούν αν πληρούν τις προδιαγραφές, όπως και για σύγκριση κατά την παράδοση, με σφραγίδα της εταιρείας και τον α/α του είδους σε κάθε δείγμα.
      3. Όσα εκ των προσφερόμενων προϊόντων δεν πληρούν τις τεχνικές προδιαγραφές ή τους γενικούς όρους θα απορρίπτονται. Επίσης, προϊόν που αναφέρει ψευδή στοιχεία θα αποκλείεται της αξιολόγησης**.**

**Οι παραπάνω όροι είναι επί ποινή απόρριψης σε μη κατάθεσή τους.**